Na osnovu člana 124. stav 4.i 5., člana 133. i člana 134. stav 2. Zakona o socijalnoj zaštiti („Službeni gl. RS“ br.24/2011) – u daljem tekstu: Zakon, i člana 19. i 20. Statuta Centra za pružanje usluga socijalne zaštite opštine Kanjiža br.09/2009. od 16.11.2009. godine, na sednici održanoj dana 06.11.2017. godine

Upravni odbor Centra za pružanje usluga socijalne zaštite opštine Kanjiža sa sedištem u Kanjiži,

ul. Petefi Šandora br.44,

raspisuje

**KONKURS ZA IZBOR DIREKTORA**

**CENTRA ZA PRUŽANJE USLUGA SOCIJALNE ZAŠTITE OPŠTINA KANJIŽA**

**na mandatni period od četiri godine**

Dužnost direktora Centra može da obavlja lice koje je:

* da je državljanin Republike Srbije
* stečeno visoko obrazovanje na studijama drugog stepena (master akademske studije, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine u oblasti društveno-humanističkih nauka, odnosno stručni naziv socijalni radnik
* da nije osuđivan i da se protiv njega ne vodi krivični postupak za krivično delo iz grupe krivičnih dela protiv života i tela, protiv sloboda i prava čoveka i građanjina, protiv prava po sonovu rada, protiv časti i ugleda, protiv polne slobode, protiv braka i porodice, protiv službene dužnosti, kao i protiv ustavnog uređenja i bezbednosti Republike Srbije
* tri godine radnog iskustva
* jedna godina radnog iskustva na poslovima zaštite i zbrinjavanja dece sa posebnim potrebama
* poznavanje jezika koji su u službenoj upotrebi u opštini Kanjiža.

Uz prijavu na konkurs kandidat za direktora Centra podnosi sledeću dokumentaciju:

* uverenje o državljanstvu
* izvod iz matične knjige rođenih
* overenu fotokopiju diplome o završenom odgovarajućem obrazovanju
* uverenje o radnom iskustvu u struci
* uverenje o radnom iskustvu na poslovima zaštite i zbrinjavanja dece sa posebnim potrebama
* program rada za mandatni period od četiri godine
* motivaciono pismo

Rok za prijavu na konkurs je 8 dana (16. novembra do ponoći) od dana objavljivanja konkursa.

Prijave na konkurs sa dokazima o ispunjenosti uslova se podnose lično ili poštom na sledeću adresu:

CENTAR ZA PRUŽANJE USLUGA SOCIJALNE ZAŠTITE OPŠTINE KANJIŽA

-ZA KONKURS ZA IZBOR DIREKTORA-

Ul. Petefi Šandora 44.

24420 Kanjiža

Nepotpune i neblagovremene prijave neće se uzimati u razmatranje!

Predsednik Upravnog odbora

 Eržebet Hodik